****

**Πρόσκληση**

**«Επιχειρηματικές Συναντήσεις (B2B @ EUSAIR Forum 2018)»**

Το Επιμελητήριο Αιτωλοακαρνανίας, Αντένα του Ευρωπαϊκού Δικτύου Στήριξης Μικρομεσαίων Επιχειρήσεων Enterprise Europe Network, σας ενημερώνει για τις Επιχειρηματικές Συναντήσεις οι οποίες θα πραγματοποιηθούν **24 Μαΐου 2018** στην Κατάνια της Σικελίας στα πλαίσια του **3ου Φόρουμ για την Στρατηγική της ΕΕ για την Μάκρο-Περιφέρεια Αδριατικής- Ιονίου (3rd Forum Of The EU Strategy For The Adriatic And Ionian Region)**.

**Το 3ο Φόρουμ για την Στρατηγική της ΕΕ για την Μάκρο-Περιφέρεια Αδριατικής- Ιονίου**, το οποίο διοργανώνεται από την Ευρωπαϊκή Επιτροπή και την Ιταλική Δημοκρατία, με την υποστήριξη του EUSAIR Facility Point, θα πραγματοποιηθεί στις 24 και 25 Μαΐου 2018, στην Κατάνια της Σικελίας.

Στο πλαίσιο του παραπάνω Φόρουμ, το Επιμελητήριο Αιτωλοακαρνανίας, Αντένα του Δικτύου Enterprise Europe Network-Hellas, συμμετέχει στις Επιχειρηματικές Συναντήσεις (Β2Β) των χωρών της Αδριατικής και του Ιονίου (Αλβανία, Βοσνία και Ερζεγοβίνη, Κροατία, Ιταλία, Μαυροβούνιο, Σερβία, Σλοβενία). Η Εκδήλωση θα δώσει τη δυνατότητα στους συμμετέχοντες φορείς να παρουσιάσουν τα προϊόντα και τις υπηρεσίες τους και να βρουν τους κατάλληλους εταίρους για τη σύναψη διεθνών συνεργασιών.

Επιπλέον, στο πλαίσιο του Ευρωπαϊκού Έτους Τουρισμού 2018 με τιμώμενη χώρα την Κίνα (ECTY) και σε συνεργασία με τα γραφεία του ΕΕΝ της Κίνας, το Enterprise Europe Network θα καλέσει κινεζικές τουριστικές επιχειρήσεις και ενδιαφερόμενους φορείς ώστε να συμμετάσχουν στις συναντήσεις B2B, προκειμένου να διευκολυνθούν οι συνεργασίες με ομολόγους της ΕΕ .

**Οι βασικοί θεματικοί τομείς είναι:**

* Εναλλακτικός Τουρισμός
* Γαστρονομικός Τουρισμός
* Ιατρικός και Ιαματικός Τουρισμός
* Υπεύθυνη διαχείριση τουρισμού (καινοτομία και ποιότητα)
* Δια-τομεακός τουρισμός: ICT, Μεταφορές, Ενέργεια, Υγεία
* Θαλάσσιος, παράκτιος τουρισμός και τουρισμός κρουαζιέρας
* Προσβάσιμος τουρισμός
* Συνεδριακός τουρισμός
* Θαλάσσιες μεταφορές & logistics
* Ενδιάμεσες στάσεις και συνδέσεις με άλλες περιοχές της ενδοχώρας
* Δίκτυα Ενέργειας
* Θαλάσσιο περιβάλλον
* Διεθνή οικοσυστήματα και βιοποικιλότητα
* Μόλυνση της θάλασσας
* Γαλάζιες Τεχνολογίες
* Υδατοκαλλιέργειες
* Θαλάσσια διακυβέρνηση και υπηρεσίες
* Μπλε Ενέργεια
* Θαλάσσιοι ορυκτοί πόροι

**Ποιος μπορεί να συμμετέχει;**

* Μικρομεσαίες Επιχειρήσεις που δραστηριοποιούνται στους παραπάνω τομείς
* Πανεπιστήμια και ερευνητικά κέντρα
* Επιμελητήρια
* Clusters
* Άλλοι οργανισμοί και ενδιαφερόμενοι από την περιοχή Ιονίου και Αδριατικής

**Τα οφέλη της συμμετοχής:**

Η Εκδήλωση διοργανώνεται στο πλαίσιο του 3ου EUSAIR Φόρουμ και αποτελεί σημαντική ευκαιρία για Επιχειρήσεις και Οργανισμούς από την Ελλάδα που ενδιαφέρονται για επαφές

με δυνητικούς συνεργάτες στο εξωτερικό. Επίσης σε νέους πελάτες/προμηθευτές και νέες τεχνολογίες που ενδιαφέρονται για την ελληνική αγορά καθώς και τις επιχειρηματικές και επενδυτικές ευκαιρίες στην Ελλάδα.

**Διαδικασία συμμετοχής:**

Οι ενδιαφερόμενοι πρέπει να συμπληρώσουν τη σχετική ηλεκτρονική φόρμα συμμετοχής) και να υποβάλουν το προφίλ τους (ζήτηση ή προσφορά Επιχειρηματικών προτάσεων, τεχνολογικών προϊόντων ή συμμετοχής σε ερευνητικά προγράμματα) στην σελίδα <https://b2b-eusair-forum-2018.b2match.io>.

* Τα προφίλ δημοσιεύονται σε ηλεκτρονικό κατάλογο και αποτελούν τη βάση για τη διοργάνωση διμερών συναντήσεων με δυνητικούς συνεργάτες.
* Αναζητήστε στα δημοσιευμένα προφίλ τους συνεργάτες που ταιριάζουν στις ανάγκες σας και ζητήστε τους να τους συναντήσετε κατά τις ημέρες του brokerage event στον προκαθορισμένο χώρο.
* Κάθε συμμετέχων θα λάβει το ατομικό του πρόγραμμα συναντήσεων πριν τη διοργάνωση.

Η οριστική ατζέντα για το πρόγραμμα του Φόρουμ αναμένεται**.**

**Σημαντικές ημερομηνίες:**

* Εγγραφή και υποβολή προφίλ: **21 Απριλίου ως τις 22 Μαΐου 2018**
* Αιτήσεις για συναντήσεις: **2-22 Μαΐου 2018**
* Αποστολή προκαταρκτικού ατομικού προγράμματος: **22 Μαΐου 2018**
* Οριστικό πρόγραμμα και διεξαγωγή της εκδήλωσης των Επιχειρηματικών Συναντήσεων:

**24 Μαΐου 2018**

**Κόστος συμμετοχής:**

* Η συμμετοχή στην Εκδήλωση είναι **δωρεάν.**
* Τα έξοδα μετακίνησης και διαμονής επιβαρύνουν τους συμμετέχοντες.

Για περισσότερες πληροφορίες, οι ενδιαφερόμενοι μπορούν να επικοινωνήσουν στο Επιμελητήριο Αιτωλοακαρνανίας, Αντένα του Δικτύου Enterprise Europe Network-Hellas, στο τηλ. 26541074531 κ. Ρομπολα Γεώργιο, στο email [grombol@epimetol.gr](mailto:grombol@epimetol.gr) και στο site του Επιμελητηρίου www.etakcci.gr.

**ΑΠΟ ΤΗ ΔΙΟΙΚΗΣΗ**